José María Figueres

José María Figueres (San Jose, 1954ko abenduaren 24a) costarricar industria ingeniari eta politikaria da. Errepublikako lehendakaria izan zen 1994-1998 bitartean.

Bizitza 
West Pointeko Akademia Militarrean Industria Ingeniaritzako ikasketak egin zituen (1979). Aitak sorturiko enpresetako buru izan zen, eta herrialdeak bizi zuen krisialditik atera zituen. Aldi berean, kargu garrantzitsuak izan zituen Óscar Arias Sánchez lehendakariaren gobernuan. Besteak beste, Merkataritza ministro eta Nekazaritza ministro izan zen. Harvardeko Unibertsitatean Administrazio Publikoko masterra egin ondoren, lehendakaritzarako hautagaia izan zen Partido de Liberación Nacional alderditik. 1994an, Errepublikako lehendakari aukeratu zuten. 1996an, zor publikoa murrizteko, zergak igo eta pribatizazio-politika bultzatu zuen. 1998ko hauteskundeetan, lehendakaritza galdu zuen, Miguel Ángel Rodríguez Echeverría sozial-kristauaren mesedetan.

Erreferentziak

Kanpo estekak 

Costa Ricako presidenteak
Costa Ricako katolikoak
Costa Ricako enpresaburuak